ועדת הכלכלה, כנסת 25, פרוטוקול מספר 133, 2023-06-07 00:00

דוד ביטן: בוקר טוב

דוד ביטן:  אני מתנצל שהבאתי אתכם כל כך מוקדם, אבל פשוט יש לנו ישיבה ב-11:00

דוד ביטן:  הישיבה הזאת קצרה והיא המשך של הישיבה מאתמול: "פיתוח רכבות ודרכי גישה לנמלים"

דוד ביטן:  דיבר איתי ממלא מקום מנכ"ל משרד התחבורה שאתמול עשיתם ישיבה מכינה

דוד ביטן:  אתם מבינים מהישיבות הקודמות את החשיבות של העניין הזה מכיוון שמשאיות מצד אחד נתקעות בכניסה לנמלים מספר שעות, והעובדה שבנמל עובדים מהר ומעמיסים עליהם את הסחורות זה לא מסייע, במיוחד כשאין נהגים ואין שעות עבודה למשאיות כדי שיעבדו; מצד שני הרכבת צריכה לפתח את הרכבת הפנימית כדי שהסחורות ייצאו מהר יותר

דוד ביטן:  לכל זה יש השפעה על יוקר המחיה, בסופו של דבר

דוד ביטן:  לכן ביקשתי לראות מה התכניות ומה לוחות הזמנים בעניין הזה

דוד ביטן:  מי רוצה לדבר ראשון?      

לביא מאיר: אני מהנדס אזרחי במקצוע שלי, סמנכ"ל הנדסה בחברת נמלי ישראל

לביא מאיר:  אני מטפל בכל נושא דרכי הגישה גם בנמל אשדוד וגם בנמל חיפה

דוד ביטן: כולל ברכבת?     

לביא מאיר: אנחנו משלבים עם הרכבת

לביא מאיר:  זה פרויקט שכרוך זה בזה, וחלק מהדברים אנחנו עושים כל אחד לחוד וחלק יחד, ואנחנו קשורים זה לזה

לביא מאיר:       אני אתחיל באשדוד, ברשותך

לביא מאיר:  לפקקים יכולות להיות שלוש סיבות: א', בעיה בשער, בעיקר בנמלים חדשים ובמערכות חדשות זה קורה וקרה; בחגורה הקרובה לנמל ובחגורה הרחוקה יותר

לביא מאיר:  ככה נרצה להציג את זה

לביא מאיר:       נתחיל באשדוד – זאת העיר הענייה ביותר בדרכי כניסה

לביא מאיר:  הכביש הראשי שאנחנו רואים הוא כביש 4

לביא מאיר:  זאת עיר עם 240,000 תושבים וכרגע יש לה שתי כניסות, וזה מעט מאוד

לביא מאיר:  כמו שהמשאיות נתקעות בכניסה לעיר כך גם אזרחים, וכרגע יש מחלף שלישי שהוקם ואמור להתחבר גם לנמלים

לביא מאיר:       אנחנו הקמנו גם את הנמלים

לביא מאיר:  לשער בנמל היו בעיות בשבועות האחרונים, ואם יש תלונות זה שם

לביא מאיר:  הבעיות, למיטב ידיעתי, נפתרו

לביא מאיר:  בכל החגורה הקרובה לנמל חברת נמלי ישראל ביצעה בין השנים 2017 ל-2021 עבודה בסדר גודל של 430 מיליון שקל, וכמו שנראה, התנועה זורמת, אין שם בעיות של תנועה

לביא מאיר:  בעיות התנועה שיש הן בחגורה הרחוקה יותר, ואני אפרט מה הולכים לעשות שם

לביא מאיר:       במצגת אנחנו רואים את החלק הקרוב לנמל אשדוד

לביא מאיר:  מה שמסומן באדום אלה עבודות שבוצעו

לביא מאיר:  שמאלה זה לכיוון הנמל

לביא מאיר:  משמאל זה נמל אשדוד ומימין זה הנמל החדש, נמל הדרום

לביא מאיר:  אנחנו רואים את תנועת המשאיות

לביא מאיר:  ככה נראית הדרך

לביא מאיר:  רוב הזמן היא דרך מוכנה, והיא מוכנה לקבל גם תנועה של עוד 20 שנה

לביא מאיר:  זה המצב היום

לביא מאיר:  ברוב הימים אין כמעט תנועה

לביא מאיר:  הפנייה ימינה היא לפארק נמלי ישראל שנמצא סמוך ושמאלה זה לכיוון הנמל

לביא מאיר:  הפרויקט הזה הושלם ב-2021 סמוך להשלמת הנמל

דוד ביטן: אז איפה נתקעים? בכניסה?      

לביא מאיר: היו תקיעות, היו בעיות בכניסה בגלל מערכות מחשוב

לביא מאיר:  אני קורא לזה חבלי לידה

לביא מאיר:  נמל חדש שמתחיל לעבוד, יש לו הרבה מאוד בעיות בתיאומים בתוך הנמל

לביא מאיר:  שער הכניסה לנמל הוא, למעשה, המוח של הנמל

לביא מאיר:  אם יש באחד מהאברים של גוף הנמל בעיה הוא משדר לשער ולא פעם השער נתקע בגלל בעיות פנים או בעיות מחשוב

לביא מאיר:  אלה דברים שקרו גם בחיפה וגם באשדוד

דוד ביטן: זה הנמל החדש, ומה עם הנמל הישן?      

לביא מאיר: בנמל הישן אני לא יודע על כל בעיה שיש

לביא מאיר:  אין בעיה

דוד ביטן: הנהגים אומרים שעד שהם נכנסים לוקח להם שלוש שעות

לביא מאיר: בדרך כלל הבעיה עם נהגים היא שהם לא מגיעים עם האישורים המתאימים

לביא מאיר:  אין בעיה – אני אומר את זה

לביא מאיר:  הייתי שם השבוע ביום ראשון, וכמעט פעם בשבוע אני שם ולא ראיתי שום בעיה

לביא מאיר:  אם יש בעיה – לפעמים נהגים באים בלי רישיון אז מחנים בצד, הולכים להוציא את כל האישורים, וזה יכול לקחת בין דקות לשעות, זה כן

לביא מאיר:  אבל אין עצירות

לביא מאיר:      אני רוצה להגיד שהשער החדש לנמל ייהנה מפרויקט שעומד לצאת באופן כזה שהתנועה תהיה יותר נוחה אבל כרגע אין בעיה בשער

דוד ביטן: מה זאת אומרת שהם מגיעים בלי אישורים מתאימים?      

לביא מאיר: משאית שנכנסת לנמל – פעם היה לוקח לה שעות גם לעמוד בשער וגם להסתובב בתוך הנמל

לביא מאיר:  היום הם מגיעים לרמות בין 30-25 דקות מכניסה עד יציאה בתוך הנמל

לביא מאיר:  כל זה נעשה במערכות אוטומטיות

לביא מאיר:  הנהג כמעט לא מתעכב בשער

לביא מאיר:  נהג שאין לו אישורים, יש לו איזו בעיה, ואין לו התאמה בין המטען למשאית – כל מיני פרוצדורות – הוא לא נכנס

לביא מאיר:  שמים אותו בצד והוא אמור להסדיר את זה

לביא מאיר:  זה סוג הבעיות שיכולות להיות

דוד ביטן: אז מה שאומרים הנהגים שהם נתקעים זה לא נכון?      

לביא מאיר: אני לא אמרתי שזה לא נכון, אבל הם לא נתקעים בגלל בעיות בכבישים שם

לביא מאיר:  הם נתקעים או בגלל בעיות אצלם או בגלל בעיות בשער

לביא מאיר:  בתחילת הדברים שלי אמרתי שיש רצועה יותר רחוקה, ובאשדוד יש בעיה כי יש הכניסות לעיר אשדוד

לביא מאיר:  אני יודע שחברת נתיבי ישראל עומדת לשדרג את כביש 41 בכ-1

לביא מאיר: 5 מיליארד שקלים – יש להם קבלן והם אמורים לצאת בתחילת 2024 לעבודות

לביא מאיר:  יש לנו תכניות לחבר את המחלף הצפוני בעלויות של כ-660 מיליון שקל – 110 מיליון שקל אישרו לנו רק לאחרונה

לביא מאיר:  בגמר הסטטוטורי של אישור הכביש משרד התחבורה וחברה שהוא יבחר בה יעשה את החיבור

לביא מאיר:       בנוסף לזה יש רכבת שנבנית לנמל

לביא מאיר:  רכבת ישראל נמצאת כאן

לביא מאיר:  בלוחות זמנים, לפי התיאום עם הרכבת ברבעון הראשון של 2024 הרכבת תחובר

לביא מאיר:  העבודות נמצאות כרגע בשיאן

דוד ביטן: לאן מגיעה הרכבת הפנימית?      

לביא מאיר: היא מגיעה מכביש 4, עוברת במסוף שיש באזור שקרוב לנמל ומגיעה עד פתח הנמל

לביא מאיר:  המסילות בתוך הנמל כבר מחכות לרכבת

לביא מאיר:  הכול בנמל הדרום

דוד ביטן: היא לא מגיעה למחסנים?     

לביא מאיר: יש שלוחות שמגיעות למחסנים לחלקות אחרות

לביא מאיר:  לרכבת יש כל מיני שלוחות

לביא מאיר:  אבל לנמל ספציפית ברבעון הראשון של 2024

דוד ביטן: זה יסתדר בתחילת 24'

לביא מאיר: כן

לביא מאיר:  זה לגבי אשדוד

לביא מאיר:       לגבי חיפה – חברת נמלי ישראל קיבלה פרויקט בסוף שנת 20' לבצע חיבור של דרכי הגישה הארציות אל הנמל וגם את נושא החיבור של הרכבת

לביא מאיר:  בספטמבר 20' עשינו חיבור למערכת הדרכים המקומיות ואפשרנו את תחילת העבודה של הנמל

לביא מאיר:  במאי 22', תשעה חודשים אחרי כן, חיברנו את הכביש ותוך כדי עבודות לכביש 75 שמוליך לכביש 6

לביא מאיר:  החיבור הזה אפשר לרכב שנמצא, למשל, על כביש מספר 4 ומעדיף לנסוע דרך כביש  לנסוע באופן חלק ובלי רמזורים עד פתח הנמל

לביא מאיר:  היו שם בעיות בשער הכניסה

לביא מאיר:  אלה בעיות שהיו קיימות עד לפני חודשיים

לביא מאיר:  בחודשיים האחרונים לא ראיתי וגם לא דווח לי על בעיות

לביא מאיר:  נעשות עבודות בכבישים במקביל לנסיעה שם, ויש לנו הפרדה מוחלטת בין העבודות לבין הנוסעים

לביא מאיר:  זה הקל מאוד על תנועת המשאיות באזור, ואנחנו מעריכים שבסוף השנה הזאת מערכת הדרכים תושלם

לביא מאיר:  לא העבודות, אלא מערכת הדרכים

לביא מאיר:       לגבי הרכבת – לפי לוחות הזמנים הרכבת תחובר בתחילת 25'

לביא מאיר:  אני רק רוצה להוסיף בסוגריים - -     

דוד ביטן: אי אפשר לקצר את זה?      

לביא מאיר: את לוחות הזמנים?      

דוד ביטן: כן

לביא מאיר: לוחות זמנים לא ניתנים לקיצור

לביא מאיר:  כשנכנסנו לעבודות הורדנו את לוחות הזמנים של כלל הפרויקט בערך בשנה

לביא מאיר:  להפך, עשינו יותר כבישים משום שהחלטנו לא לסיים קטע ואז למסור אותו אלא ממש לקחת קטע ולחתוך אותו, לרוץ עם קטע אחד ולהמשיך עם קטע שני

לביא מאיר:  אז מבחינת לוחות זמנים של כבישים – הורדנו ביותר משנה

לביא מאיר:  לגבי הרכבת – להערכתי, זה קיצור - - - של שנה

לביא מאיר:       ברבעון הראשון של 25' אנחנו מעריכים שתהיה שם רכבת

לביא מאיר:  זה פחות או יותר הסקירה על רגל אחת

לביא מאיר:  במצגת אפשר גם לראות איך זה נראה היום בחיפה

לביא מאיר:  זה גשר מעל כביש 22 ומעל הקישון

לביא מאיר:  כך נראית היום התנועה

לביא מאיר:  אתה רואה ברקע מכוניות פרטיות ומשאיות

לביא מאיר:  זאת תנועה לכאורה דלילה אבל די הרבה מאוד נכנסים

לביא מאיר:  פשוט הכבישים בקטע הזה שהשלמנו הם מרווחים

לביא מאיר:  כאן אנחנו רואים כבישים עתידיים אבל יותר צרים

לביא מאיר:  גם שם תראה מעט מאוד עצירות; משמאל זה נמל מספנות ובהמשך זה נמל המפרץ

לביא מאיר:  ככה זה נראה היום

לביא מאיר:       השער הוא המבנים שרואים בהמשך

לביא מאיר:  אלה תמונות שמצולמות בערך ב-7:00 או 8:00 בבוקר בגלל מגבלות של שדה התעופה שם, אבל זאת התנועה לאורך כל היום

לביא מאיר:  עד לפני חודשיים היו ימים שהמערכת נפלה להם - -     

דוד ביטן: בכניסה?      

לביא מאיר: כן

דוד ביטן: וזה נפתר?      

לביא מאיר: נאמר שבחודשיים או בששת השבועות האחרונים לא שמעתי על בעיה, וזה עובד חלק

דוד ביטן: לא יכולים לקצר את לוחות הזמנים של הרכבת? נראה לי שהבעיה בחיפה היא ברכבת

לביא מאיר: רצוי שתנועה תיסע ברכבת, לכולם זה ברור

לביא מאיר:  אבל חלק מהעבודה היא גם לחצות כבישים וגשרים, והם עדיין לא מושלמים וגם חצייה מתחת לכבישים קיימים כמו כביש מס' 22, וזה עדיין לא מוכן

לביא מאיר:   אנחנו מתעתדים לתת לרכבת באזור אוגוסט-ספטמבר להתחיל לעבוד שם, להניח את כל התשתית והמסילות, ואני מניח שהזמן שצריך לקחת להם הוא בין 15 עד 18 חודשים של עבודה

דוד ביטן: ותעמדו בלוח הזמנים האלה או שוב תהיה דחייה?      

לביא מאיר: לא הייתה דחייה

דוד ביטן: בדרך כלל הפרויקטים התחבורתיים לא עומדים לפי הזמנים

לביא מאיר: אז אני אומר, מניסיון של אשדוד, התחייבנו לארבע שנים ועמדנו בארבע שנים

לביא מאיר:  לגבי הכבישים – אנחנו בטוחים שעד סוף השנה הכביש יושלם

לביא מאיר:  לגבי הרכבת אני לא רואה סיבה למה לא יעמדו בלוח הזמנים

דוד ביטן: נמלי ישראל, איך אתם פותרים את הבעיה שבכניסה יש בעיות מחשוב?     

לביא מאיר: אלה חבלי ילדות, נקרא להם

לביא מאיר:  גם בנמל חיפה הקיים כשהתקינו שער שעובד היום מצוין – פשוט מאוד מקצר וסוחף אליו משאיות במקום שהם יעמדו בכבישים – לקח זמן עד שזה הוטמע

לביא מאיר:  אני קורא לזה "חבלי ילדות"

לביא מאיר:  מהניסיון שלי גם בנמל חיפה הישן, גם בנמל חיפה הישן זה קרה וגם בשני הנמלים זה קורה

לביא מאיר:  אני מקווה שאנחנו אחרי זה

דוד ביטן: תודה

דוד ביטן:  מישהו רוצה להוסיף משהו?      

יורי מורוזוב: כן

יורי מורוזוב:  אני סמנכ"ל מטענים ברכבת

יורי מורוזוב:  אני רוצה להתייחס למה ששאלת לגבי לוח הזמנים

יורי מורוזוב:  בחיפה רכבת ישראל הוא קבלן משנה שחנ"י – חברת נמלי ישראל – לקחו אותנו להניח מבנה עליון

יורי מורוזוב:  מבנה תחתון, מי שמבצע זה חנ"י, וברגע שחנ"י מעבירים לנו לוקח לנו לא פחות מ-18 חודשים, כשנה וחצי, לבצע את העבודה

יורי מורוזוב:  אנחנו מעוניינים בהובלה בעזרת רכבת כי רוב המכולות עברו עכשיו בחיפה מהנמל הקיים לנמל החדש, לנמל המפרץ

יורי מורוזוב:  כתוצאה מכך אין לנו מה להוביל ברכבות, ולכן המנכ"ל שלנו עשה כל מאמץ כדי לקצר את לוח הזמנים, ובמקום לפתוח ב-2025 בהנחה שחנ"י מוסרים לנו בזמן את התשתית של המבנה התחתון אנחנו כבר בסוף הרבעון הראשון מתכננים לפתוח את המסילה שלנו עד הכניסה לנמל

לביא מאיר: אני רק רוצה להוסיף שבחיפה הזרוע הזאת היא לא רק לנמל המפרץ, היא גם שלוח למספנות ישראל

לביא מאיר:  באותה הזדמנות שחיבור הרכבת יהיה לנמל המפרץ הוא יהיה גם למספנות ישראל

לביא מאיר:  יש פוטנציאל לעוד שלוש שלוחות נוספות שיכולות להתחבר לשם

לביא מאיר:  כך שזה הולך להיות אירוע בהחלט מכובד לכלל האזור שיהיו חמש נקודות של טעינה ופריקה של מכולות

דוד ביטן: לפי מה שאתם אומרים, הבעיה נפתרה או תיפתר

דוד ביטן:  אני רק מקווה שתעשו את זה מהר יותר בלי עיכובים ותפתרו את הבעיות של המחשוב כדי שהמשאיות ייכנסו כמה שיותר מהר לשטח וייצאו מהר

דוד ביטן:  חנ"י פה? מה לגבי שעות העבודה של המחסנים? או בישיבה הבאה?      

טיקו גדות: אני אתייחס

טיקו גדות:  אני ממלא מקום מנכ"ל חנ"י

טיקו גדות:  ראשית, בנושא הכבישים מחפשים את הפתרון במקום הלא נכון כי כשאומרים שיש פקקים בגלל הכבישים, והפקקים הם בתוך הנמל זה אומר שהכבישים עובדים מצוין, כנראה

טיקו גדות:  אחרת הפקקים היו בדרך ולא בכניסה לנמל

טיקו גדות:  אבל, ניחא

טיקו גדות:       לגבי נושא המחשוב של השערים – האחריות על השערים שייכת למפעיל של הנמל

טיקו גדות:  חנ"י לא מעורבת במערכת

טיקו גדות:  נכון שאנחנו דנים איתם, וכשיש בעיה אנחנו לוחצים על פתרון ואנחנו עם היד על הדופק

טיקו גדות:       לגבי הדיפו למיניהם – עשיתי אתמול סיבוב על כל הדיפויים

טיקו גדות:  רובם, והגדולים שבהם, חלקם עובדים 24/7, חלקם עובדים עד 22:00 בערב

טיקו גדות:  דיברתי עם מנכ"ל "Overseas"

טיקו גדות:  הוא אומר שהם עובדים עד 22:00 אבל מ-18:00 בערב אף אחד לא נכנס, והוא שוקל לעצור את העבודות בשעות האלה כי פשוט לא באים אליהם

טיקו גדות:  הסיבה נעוצה בעובדה שהלקוח לא זמין לקבל את המכולות בשעות הלילה

טיקו גדות:  כך שגם אם הדיפו יהיה פעיל, ובדרך כלל הדיפויים האלה של המכולות המלאות הם דיפויים שמשרתים ייבוא, היבואן לא יקבל את הסחורה שלו בלילה

טיקו גדות:  אם את הבעיה הזאת לא נפתור - -     

דוד ביטן: זאת בעיה אחרת, נכון

דוד ביטן:  גם את זה צריך לנסות לפתור

דוד ביטן:  אבל מה זה שייך למחסן? המחסן יכול לקבל

טיקו גדות: המחסן לא מקבל כי היבואן לא פותח את המחסן בלילה

טיקו גדות:  אז אם הדיפו קיים או לא קיים זה לא משנה כי בייבוא צריך לשחרר את הסחורה מהדיפו

אליהו ברוכי: אבל בסוף אם ליבואן יהיה שווה לעשות הובלה בלילה הוא גם יפתח את המחסן בלילה; ואם הכבישים יהיו ריקים יותר בלילה, ויהיה לו שווה גם כלכלית אצלכם אז יהיה שווה לו

אליהו ברוכי:  בסוף זה כוחות השוק

טיקו גדות: אבל תזכור דבר אחד: להחזיק מפעל פועל בלילה – לא מדובר במחסנאי

טיקו גדות:  זה מחסנאי ומלגזן – יש שרשרת שלמה של אנשים

טיקו גדות:  יבואן שעובד קבוע עם מסה משאיר פתוח בלילה; יבואן שצריך להביא עכשיו 5, 6 או 7 קונטיינרים לא יכול לפתוח באופן אקראי לילה אחד כדי לעשות את זה

דוד ביטן: אם מתאמים איתו אין בעיה

אליהו ברוכי: אם מתאמים איתו ויהיה שווה לו כלכלית הוא יעשה את זה

אליהו ברוכי:  בוא נוריד את המסה של היבואנים הגדולים שעובדים כל הזמן – זה נתח מספיק גדול מהשוק אם נוריד אותם והקטנים יישארו במשך היום

טיקו גדות: אז אנחנו עושים פיילוטים ומנסים למצוא את הפתרון

טיקו גדות:  לכן הקצבנו מיליוני שקלים לטובת הנושא, והפתרון, כנראה, לא יעיל

טיקו גדות:  העובדה שאנחנו מממנים ונותנים מענקים למשאיות שייסעו בלילה לא פתר את הבעיה בקצה

טיקו גדות:  אנחנו נבחן דרכים אחרות

טיקו גדות:  זאת לא שאלה של כסף אלא למצוא את הפתרון הנכון שאנשים יסכימו לפתוח את העסקים שלהם בלילה

אליהו ברוכי: מה כלל הפיילוט - -     

טיקו גדות: לילה טוב

טיקו גדות:  הוא לא מצליח

אליהו ברוכי: מה הוא כלל?      

טיקו גדות: 300 שקלים למשאית שתוביל מטען כללי בלילה

טיקו גדות:  אנחנו לא מצליחים לעשות שום דבר עם זה, אף אחד לא ניגש לזה

טיקו גדות:  זאת אומרת, ניגשים אבל בכמות של משאיות בודדות

טיקו גדות:  ציפינו לראות איך תקציב של 3 מיליון שקלים - -      

דוד ביטן: אז מה הבעיה, המשאיות שלא רוצות לעבוד?      

טיקו גדות: אני לא יודע אם הבעיה היא במשאית שלא רוצה לעבוד או עם הלקוח שלא מוכן לפתוח את העסק שלו בלילה

דוד ביטן: אתה מבין שאם תהיה עבודת לילה זה פותר חלק גדול מהבעיה

טיקו גדות: לחלוטין

טיקו גדות:  לכן הקצבנו לזה מיליוני שקלים כדי לעודד את הפעילות בלילה, וזה לא מצליח להתרומם

דוד ביטן: הבנו

דוד ביטן:  זה פלונטר שצריך לפתור

אליהו ברוכי: אין לכם יכולת לטפל גם בחוליית הקצה? אלה שמקבלים את הסחורה?      

שלום דנינו: הם לא רוצים להפעיל

שלום דנינו:  חברים, היבואן שמקבל את הקונטיינר צריך להביא סבלים, עובדים, לפתוח – זה לא כזה פשוט

שלום דנינו:  צריך לפצות

דוד ביטן: אם מתאמים איתו אז אין בעיה

שלום דנינו: מה זה לתאם איתו?      

דוד ביטן: מה זה "לפצות"? זה שווה לו לקבל את הסחורה כמה שיותר מהר

דוד ביטן:  לא כל דבר זה עניין של פיצוי

שלום דנינו: לא שווה לו

שלום דנינו:  יש לו רוטינה: בבוקר באים אנשים לעבודה בשעה 7:00, 7:30 – מה פתאום שהוא יבוא ב-2:00 לפנות בוקר? איזה עניין יש לו?      

טיקו גדות: ועוד משמרת לילה שהיא יקרה יותר בצורה משמעותית

שלום דנינו: בוודאי

דוד ביטן: צריך לפתור את הבעיה הזאת באיזושהי דרך

שלום דנינו: אתה יודע להגיד כמה מכולות הולכות ללינת לילה? אתה יודע להגיד את זה?      

טיקו גדות: בוא נאמר שפרויקט "לילה טוב" התחיל עם מכולות, והקצבנו לשם סדר גודל של חמישה מיליון שקלים וגם זה לא בדיוק מצליח להתרומם, למעט אולי שני לקוחות גדולים שמושכים קונטיינרים בלילה

שלום דנינו: אני שואל שאלה אחרת: כמה מכולות נמשכות מהנמל ומאופסנות לחניית לילה שזה עולה 500-300 שקלים

דוד ביטן: הבעיה היא לא רק כסף, צריך גם תיאומים

דוד ביטן:  יכול להיות שצריך צוות שיתאם בקצה מועדים שיבואו אליהם

דוד ביטן:  צריך לחשוב על זה

דוד ביטן:  צריך לשנות את הפיילוט הזה, בקיצור

דוד ביטן:       אני חייב לסיים את הישיבה

דוד ביטן:  תודה רבה לכם על מה שהכנתם לנו